บาทปิด 30.62/64 ทรงตัวจากเช้า
ธนาคารกรุงเทพ  รายงาน เงินบาทปิดตลาด 30.62/64 ทรงตัวจากเช้า นักลงทุนรอดูผลการประชุม ธนาคารกลางสหรัฐ
12 ธ.ค. 2555

ธนาคารกรุงเทพ  รายงาน เงินบาทปิดตลาด 30.62/64 ทรงตัวจากเช้า นักลงทุนรอดูผลการประชุม ธนาคารกลางสหรัฐ
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.62/64 บาท/ดอลลาร์ ทรงตัวจากเปิดตลาดช่วงเช้าที่ระดับ 30.61/63 บาท/ดอลลาร์ เนื่องจากยังไม่มีปัจจัยเข้ามาส่งผลกระทบโดยระหว่างวันเงินบาทเคลื่อนไหวอยู่ในกรอบ 30.61-30.65 บาท/ดอลลาร์ ทั้งนี้นักลงทุนยังคงรอติดตามผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ที่จะมีขึ้นในคืนนี้
"ค่อนข้างนิ่ง โดยอยู่ในกรอบ 30.61-30.65 บาท/ดอลลาร์ ซึ่งนักลงทุนรอดูเรื่องของการประกาศ FOMC ตอนเที่ยงคืนว่าสหรัฐฯจะมีการปรับลดดอกเบี้ยหรือจะมีมาตราการอะไรเพิ่มอีกหรือไม่" นักบริหารเงิน กล่าว 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 82.80/85 เยน/ดอลลาร์ อ่อนค่าจากเปิดตลาดช่วงเช้าที่ระดับ 82.52/54 เยน/ดอลลาร์ ส่วนเงินยูโรอยู่ที่ระดับ 1.3018/3025 ดอลลาร์/ยูโร แข็งค่าจากช่วงเช้าที่ระดับ 1.3006/3008 ดอลลาร์/ยูโร 
นักบริหารเงิน ประเมินการเคลื่อนไหวของเงินบาทในวันพรุ่งนี้ไว้ในกรอบระหว่าง 30.58-30.63 บาท/ดอลลาร์